19. sz. napirend





a Zala Megyei Közgyűlés 2012. április 13-i ülésére

**Tárgy:** Tájékoztató a megyei területfejlesztési koncepció stratégiai elemeiről Zala

Megye Területrendezési Tervének vonatkozásában

**Az előterjesztést készítette:** Bubics Tamás megyei főépítész.

**Megtárgyalta:** Térségfejlesztési Bizottság

**Törvényességi észrevétel:** nincs Dr. Györke Gyöngyi

**Előterjesztő:**

Manninger Jenő

a közgyűlés elnöke

Leírás: Leírás: fejlec3

**Tisztelt Közgyűlés!**

A Területfejlesztésről és területrendezésről szóló 1996. évi XXI. törvény értelmében a megyei területrendezési terv eszköz a térszerkezet harmonikus fejlődésének elősegítésére, a megyei önkormányzatok e törvényben biztosított koordinatív szerepének gyakorlására.

*A törvény, valamint a tárgyban megjelent Alkotmánybírósági határozat - 3/1997. (I.22.) - és a tartalmi követelményekről szóló rendelet - 218/2009. (X. 6.) Korm. rendelet* *a területfejlesztési koncepció, a területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól - egyértelművé teszi, hogy a területi tervek egymásra épülő rendszert képeznek!*

A megyei területrendezési terv *(MTrT)* elsődleges feladata a megye térszerkezetének *(műszaki és ökológiai térszerkezetének)* valamint a terület felhasználás fő szabályainak meghatározása az Országos Területrendezési Tervről szóló 2003. évi XXVI. törvény *(OTrT)* tartalmával összhangban. A megyei területrendezési terv adja azt a keretet, amelyek figyelembevétel a megye települései elkészítik, (illetve szükség szerint módosítják) településrendezési terveiket. Mivel a megyei területrendezési terv rendelettel elfogadott elemei kötelezőek a településrendezési tervezés számára, ezáltal válik biztosítottá az országos és a térségi *(megyei)* érdekek érvényesülése. A megyei területrendezési terv fentiek figyelembevételével nem készíthető el az országos (területfejlesztési és ágazati), a regionális, a megyei és a kistérségi fejlesztési dokumentumok célrendszerének és elhatározásainak figyelembevétele nélkül.

Ez a számbavétel megtörtént 2004-2006 között, Zala megye első területrendezési tervének készítése és jóváhagyása során. *(Azt a tervet a Megyei Közgyűlés 20/2006. (XII.20.) ÖR számú közgyűlési rendelettel fogadta el.).* Abban az időszakban – *a területfejlesztési intézményrendszer kiépítését követő években* – nemcsak az ország rendelkezett új, az Európai Unióval való összhangot biztosító területfejlesztési dokumentumokkal *(koncepcióval és programmal)* hanem Zala megye is, illetve a megye kistérségei is fejlesztési potenciáljaik illetve térségük sajátosságai figyelembevételével meghatározták fejlesztési céljaikat, elkészítették és jóváhagyták területfejlesztési dokumentumaikat, amelyek pozícionálták a megyét, illetve a kistérségeket nemcsak a Nyugat-dunántúli, de egy nagyobb, nemzetközi térben is.

A területfejlesztési dokumentumokkal párhuzamosan olyan ágazati (elsősorban közlekedéshálózat fejlesztési, környezetvédelmi) programok is készültek, amelyek térszerkezeti, területszerkezeti következményei megjelentek a Parlament által 2003-ban elfogadott OTrT-ben is.

Zala megye első területrendezési terve tehát számos fejlesztési dokumentum figyelembevételével tudott elkészülni. Célrendszere és megoldásai a széleskörű egyeztetéseknek köszönhetően érvényre juttatta a megye érdekeit és sajátosságait.

Az ágazati programok figyelembevételének alapvetően két problémája volt úgy az első megyei területrendezési terv készítése, mint annak 2009-2010-ben történt felülvizsgálata és módosítása során (ZMTrT - 22/2010. (XI.25.) ÖR; 128/2010.(XI.24.) KH):

1./ A közlekedési, illetve a közlekedéshálózat fejlesztési ágazati programok gyakori változása, amelynek következtében az elmúlt időszakban többször változott az országos érdekű hálózat, amely a megye térszerkezetének gerincét *(egyben a megyei területrendezési terv egyik legfőbb tartalmát)* is adja. Mivel a közlekedéshálózat alakulása, fejlesztése jelentősen befolyásolja a terület és településfejlesztés lehetőségeit, előreláthatóan további változások is várhatók, amelyek szükségessé tehetik az országos (majd a megyei) területrendezési tervek ismételt felülvizsgálatát és módosítását. A *települések oldaláról* ugyanakkor az lenne kívánatos, hogy hosszú távra kiszámíthatóak lennének a hálózat fő elemei, amelyhez a településfejlesztési politikák alakításával, a helyi településrendezési tervek készítésével hosszú távra szólóan lehet alkalmazkodni.

2./ Jelentős hiány - *és a területrendezés során nehézség -,* hogy sem az országnak, sem a megyének nincs *hosszú távú* *településhálózat fejlesztési koncepciója és programja*. A megyei terv készítése keretében készült ilyen alátámasztó munkarész, mivel a központok, alközpontok, tényleges vonzáskörzetek ismerete nélkül nem lehet belső hálózatokat tervezni – *ezzel szolgálni a szolgáltatások és az ellátó intézmények jobb elérhetőségét* -, de a helyi társadalom által is elfogadott, legitim településrendszer nélkül nehéz hiteles megoldásokat kialakítani.

Itt kell megemlíteni, hogy az *Országos Fejlesztéspolitikai Koncepció (OFK)* 2005 decemberében a 96/2005. (XII. 25.) Országgyűlési Határozat keretében került elfogadásra, *Magyarország hosszú távú, 15 éves fejlesztési koncepciójaként.*

A nevesített fejlesztéspolitikai alapelvek:

* fenntartható fejlődés / olyan gazdasági fejlődés, amely a jövő generációk lehetőségeit szem előtt tartva biztosítja a társadalmi jólétet
* átláthatóság elve / fejlesztéspolitika átláthatóságának és nyilvánosságának biztosítása
* partnerség elve / társadalom, gazdaság és tudomány szereplői közötti együttműködés a nemzeti közmegegyezés kialakítása érdekében
* szubszidiaritás elve / a helyi, térségi, nemzeti és közösségi szintek közötti leghatékonyabb munkamegosztás érdekében elsődleges fontosságú a fejlesztéspolitikai döntések legalkalmasabb szinten történő meghatározása
* mérhetőség elve / követhető és számon kérhető fejlesztéspolitikai hatások
* programozás, integrálás elve
* decentralizáció elve / az érdekek feltárását és érvényesítését, a gyors döntéshozatalt, illetve a regionalizmus elvét a fejlesztéspolitika sokszereplőssé válása segítheti elő

A Koncepció célja, hogy Magyarország 2020-ra az uniós átlagot meghaladó fejlettségű, a fenntartható fejlődés szempontjait követő, Európa legdinamikusabban fejlődő országai közé tartozzon, ahol a jelenleginél több a munkahely, magasabbak a jövedelmek, biztonságos, tiszta és jó minőségű a környezet, egészséges és hosszabb az élet.

Átfogó célok:

* versenyképesség - a társadalom, a gazdaság, a tudomány és a kultúra területén
* igazságosság - országon belüli társadalmi, gazdasági és területi kohézió erősítése
* biztonság - fenntartható fejlődés lehetősége Magyarország jelen és jövő generációi számára

Átfogó célok - kiegészítés

* térségi versenyképesség ösztönzése
* területi felzárkózás megteremtése
* kiegyensúlyozott településhálózat kialakítása
* fenntartható fejlődésnek megfelelő térségfejlődés és területi, természeti, táji, kulturális örökségvédelem
* területi integrálódás Európába / határ menti és interregionális együttműködésben rejlő lehetőségek
* decentralizáció és regionalizmus erősítése

Stratégiai célok:

* magyar gazdaság versenyképességének fokozása
* foglalkoztatás bővülése
* versenyképes tudás és műveltség
* a népesség egészségi állapotának javulása
* társadalmi összetartozás, szolidaritás és aktív állampolgári magatartás erősítése
* fizikai elérhetőség javulása / lakosság könnyebb és gyorsabb hozzáférése a munkahelyekhez, javakhoz és szolgáltatásokhoz
* információs társadalom kiteljesedése
* természeti értékek megőrzése és az erőforrások, valamint a környezeti értékek fenntartása
* kiegyensúlyozott területi fejlődés

*Az Országos Területfejlesztési Koncepció (OTK) az Országos Fejlesztéspolitikai Koncepció elveit területi egységekre és folyamatokra vonatkoztatva értelmezi, célkitűzéseit sajátos területi megfontolásokkal gazdagítja.*

A két tervdokumentáció - Országos Területfejlesztési Koncepció és Országos Fejlesztéspolitikai Koncepció - egymással szoros összhangban készült, kiegészíti egymást. Az első Országos Területfejlesztési Koncepció 1998-ban a 35/1998. Országgyűlési Határozat keretében került elfogadásra.

Fejlesztéspolitikai alapelvek

* szubszidiaritás és decentralizáció elve
* térségi és táji szemlélet elve
* rendszerszemlélet, programozás, integrált fejlesztés
* hatékonyság és koncentráció elve
* fenntarthatóság, biztonság elve
* nyilvánosság, partnerség elve
* átláthatóság, monitoring és értékelés elve

*A Koncepcióban meghatározásra kerülő célrendszer szolgáltatja az ágazati szakpolitikák, az országos, regionális és térségi programok kidolgozásának alapját, ezáltal határozva meg a nemzeti fejlesztési tervezés területi kereteit is.*

A célok elérését szolgáló hat pillér

* területfejlesztési beavatkozások
* területileg integrált szakpolitikák
* területrendezés
* regionális, megyei, kistérségi és egyéb területi szintek fejlesztéspolitikái
* vidékfejlesztés
* városfejlesztés

Átfogó célok

* hatékony működés-, térségi versenyképesség erősítése
* területi felzárkózás / legsúlyosabb területi elmaradottságok mérséklése
* fenntartható térségfejlődés és örökségvédelem / természeti- és kulturális örökség, erőforrások, értékek, belső összetartozás megőrzése, erősítése, összhangjának megteremtése
* határokon átnyúló kapcsolatok erősítése, területi integrálódás Európába / Kárpát-medence, Közép-Európa, Európa
* decentralizáció és regionalizmus / elmaradott térségek felzárkóztatása helyi-, térségi adottságokhoz igazodó fejlesztések, térségenként összehangolt fejlesztéspolitikai beavatkozások, társadalmi-gazdasági szereplők hatékony bevonása, mozgósítása által
* versenyképes budapesti metropolisz-térség
* fejlesztési pólusok és városhálózati kapcsolatrendszer fejlesztése
* külső- és belső perifériák, elmaradott térségek felzárkóztatása
* országos jelentőségű integrált fejlesztési térségek és tématerületek
* határ menti területek fejlesztése, határon átnyúló térségi együttműködések erősítése
* rurális térségek területileg integrált fejlesztése

Az Országos Területfejlesztési Koncepció horizontális szempontjai:

* erőforrások védelmét szolgáló területhasználat
* értékmegőrzést, hozzáférést biztosító térhasználat-szervezés
* hatékony, fenntartható térségi rendszereket, térségi gondolkodást kialakító térhasználat-szervezés
* személy-, anyag- és energiamozgatás, az utazás igényét csökkentő és fenntartható módon kielégítő térhasználat-szervezés

*Más ágazati programok,* mint a környezetvédelmi, azon belül a hulladékgazdálkodási, vagy a vízvédelmi, vízi közmű infrastrukturális programok *jelentős előrelépést jelentettek* saját szakterületeik vonatkozásában, - *esetenként a lakosság életkörülményeinek javításában - de ezeknek a programoknak a területrendezés vonatkozásában csak érintőleges és nem meghatározó szerepük volt.*

A 2006-ban elfogadott megyei területrendezési terv *- a jóváhagyása időszakában hatályos OTrT és az akkor rendelkezésre álló megyei és ágazatai programok figyelembevételével* - határozta meg a megye szerkezetének, területhasználatának és területi szabályozásának rendszerét. Ezzel a megyei terv a települések által készített településrendezési tervek készítése számára olyan keretet adott, amelynek helyi szintű betartása esetén a településszerkezet alakításában, illetve az egyes területek felhasználásában biztosítottá vált az országos, a térségi *(megyei)* és a helyi érdekek összehangolt érvényesülése. A megyei területrendezési terv által megfogalmazott célok a jóváhagyás óta növekvő hatékonysággal érvényesülnek a területi és települési tervezésben.

Tekintettel arra, hogy a Zala Megye Területrendezési Tervéről szóló megyei közgyűlési rendelet 2006-ban hosszú távra és előremutató módon határozta meg a megye terület-felhasználásának és a műszaki infrastruktúra hálózatoknak a térbeli rendjét, a 2010. évi felülvizsgálat és módosítás nem irányult a terv koncepciójának alapvető megváltoztatására, hanem csak az eltelt időben bekövetkezett - *az alábbiakban részletezett* - változások miatt szükséges korrekciók átvezetésére.

A megyei területrendezési terv módosítását egy belső és egy külső tényező indokolta:

* Az Országgyűlés 2008-ban módosította az Országos Területrendezési Tervről szóló törvényt, jelentős mértékben alakítva az ország térszerkezetére és területhasználati rendszerére vonatkozó korábbi terveket, szabályokat. A hatályos törvények szerint a megyei területrendezési terveket hozzá kell igazítani az OTrT-hez, biztosítva annak térségi, majd települési szintű érvényesítését.
* a jóváhagyott ZMTrT 27 §. (4) pontja szerint a területrendezési tervet 5 éven belül felül kell vizsgálni. Ez a határidő 2011-ben lejárt.

Tekintettel arra, hogy az Országgyűlés a 2008. évi LVII. törvénnyel módosította a Balaton Kiemelt Üdülőkörzet Területrendezési Tervének elfogadásáról szóló törvényt (Btv.), egyértelművé vált, hogy Zala Megye Területrendezési Tervének területi hatálya mely települési körre terjedhet ki. Ez alapján egyértelmű, hogy a megyei területrendezési terv módosításának tárgya és területe Zala megye Balaton Kiemelt Üdülőkörzeten kívüli területe.

A Zala megyei területrendezési terv módosításának céljai alapvetően nem különböztek azoktól a céloktól, amelyek korábban megfogalmazásra kerültek, *azaz elősegíteni:*

* Zala megye térszerkezetének - *az OTrT-ben 2008-ban történt változtatásokat is figyelembe vevő* - további fejlesztését, a települések, településcsoportok számára a kedvező fejlődési perspektíva területi feltételeinek megteremtését,
* a megye elmaradott és fejlettségben élen járó térségei között a térszerkezet fejlesztésével, valamint a térségi szabályozás alakításával a településközi kapcsolatok erősítését, az együttműködés elmélyítését,
* a területi adottságok és erőforrások hosszú távú hasznosítását és védelmét,
* a megye településrendszerének kiegyensúlyozott fejlesztését, a térszerkezetben meglévő aránytalanságok kiegyenlítését, a meglévő központok erősítését, a központhiányos térségek funkcióinak bővítését, a településrendszer központjai számára kedvező működési feltételek valamint a megfelelő hozzáférhetőség biztosítását,
* a térségi terület-felhasználás rendszerének, optimális hosszú távú szerkezetének meghatározását, a terület-felhasználási és környezethasználati konfliktusok feloldását,
* a műszaki-infrastrukturális hálózatok összehangolt elhelyezését, azok térbeli rendjét,
* az ökológiai, társadalmi elvek és értékek érvényesítését,
* a megye területén található ökológiailag értékes és a tájképvédelem, szempontjából értékes területek megőrizve fejlesztésének, a táji, természeti és épített környezeti értékek védelmének biztosítását,
* a kitűnő adottságokkal rendelkező idegenforgalom - *közte a gyógy- és termálturizmus* - fejlesztését, a lehetőségek mind szélesebb körének kihasználását lehetővé tevő területszerkezet és szabályozás kidolgozását,
* valamint a fejlesztések lehetséges helyszíneinek biztosítását.

A megyei területrendezési terv módosításánál figyelembevételre kerültek a települések által elfogadott településszerkezeti tervek, amelyek az adott település fejlesztési céljainak figyelembevételével kerültek megfogalmazásra és elfogadásra. E települési területi jövőképek összességének az országos és térségi elemekkel való szintetizálása biztosítja, hogy a megyei területrendezési terv érvényesíti és szintetizálja az országos, a térségi és a helyi érdekeket.

Ugyanakkor elmondható, hogy miközben változtak egyes országos - *elsősorban a közlekedéshálózatot illetve a műszaki infrastruktúra fejlesztését, a környezeti feltételek figyelembevételét érintő -* ágazati programok, az elmúlt években sem régiós, sem megyei, sem kistérségi szinten nem készültek olyan új területfejlesztési és *ágazati fejlesztési dokumentumok*, amelyek a megyei területrendezési terv felülvizsgálatánál a megváltozott helyzet kezelésére figyelembevételre kerülhetett volna.

A Nyugat-Dunántúli Régió megyéinek kohéziója, és a megyéknek éppen a hátrányos helyzetű kistérségeinek gazdasági-társadalmi fejlődési esélyeinek javítási szempontjából, már jó ideje kiemelt É-D irányú közlekedési kapcsolatok (közúti, vasúti) kiépítése hangsúlyossá vált.


Zala megyében ez ma már azért is a leginkább megoldandó térszerkezeti probléma, mivel összekapcsolódik a megye középső zónájában jelentkező városhiányos térségi gondokkal. A településhálózatban több „jelölt” vetélkedésének, funkcióbővítési törekvésének egyformán gátját képezi a kapcsolati rendszerek, s azok eszközéül szolgáló mikro és makro térségi közlekedési kapcsolatok hiánya, vagy elégtelensége. Ezek felzárkóztatása most ugyanolyan időszerű igény, mint volt a megyei jogú városok rendszerkapcsolata, mivel ezek egyrészt mára már élvezik az európai közlekedési folyosók közvetlen hatását (Zalaegerszeg a vasúti korridor révén, Nagykanizsa az V/B sz. Helsinki közúti közlekedési folyosó révén).

Az É-D-i közúti és vasúti kapcsolatok kiépítése, ill. ez utóbbi felújítása és DNy-i irányú bővítése a megye két nagyvárosának logisztikai bekapcsolódását, illetve továbbfejlesztését, mint helyi érdeket erőteljesen kiszolgálja, ahogy ezt az Országos Területrendezési Terv is előirányozta.

E vázolt fejlesztések, s ezek területrendezési következményei - melyek a ZMTrT-ben kapnak először alátámasztó, egyeztetett területfelhasználási struktúraelemzést és indoklást - a helyi előnyökön felül, nagyobb, nemzetközi érdekeket is szolgálhatnak, ha számításba vehetők azok a Közép-kelet-európai újabb, prognosztizált fejlődési, áramlási irányok, s azok szállítási következményei (árutermelő, kereskedelmi, szabadidő-üdülési stb.), melyek Európában kimutathatók, s amelyek ráadásul nemcsak érintik, de átszelik a Nyugat-Dunántúli Régiót, különösen Zala megyét, mivel ezek a tengelyek itt találkoznak, sűrűsödnek össze, majd ágaznak el.

Zalaegerszegnek a nyugati irányú irányultság - főleg vasúti - csomópontja, míg Nagykanizsa Ny és K, sőt déli irányban is kaput képez, különösen, ha a közútfejlesztések mellé a vasútbővítés is hozzájárul.*Zala Megye Területrendezési Terve segítséget ad a fejlesztési pólusok kijelöléséhez*, ezáltal rögzítve a megye területén azokat az adottságokat és potenciálokat, amelyeket a további fejlesztések során is figyelembe lehet és kell venni. A megyei terv terület felhasználásában – *a településrendezési tervek tartalmával összhangban –* kirajzolódnak azok a terek, területek, amelyek az új fejlesztések számára helyet adhatnak.

*A PYLON Kft. által készített alapozó komplex fejlesztési tervek felülvizsgálata, és szintézise az 1997., 2003. és 2006. években megtörtént, amelyek alapján elkészültek a háttér kutatási-tervezési megyei dokumentációk.*

****

**Zala megye átnézeti térképe**

A *„Zala Megye Területfejlesztési Koncepció és Területfejlesztési Program (2006-2013)”* programfázis dokumentációja, a Zala Megyei Területfejlesztési Tanács megbízása és finanszírozása alapján készült el, a 1996. évi XXI. törvény 13. § értelmében.

Zala Megye Közgyűlése a 145/2006.(XII.15.) KH szerint elfogadta tárgyi dokumentációt.

*Az OTK-hoz képest a társadalmi dimenzió jelenik meg új elemként.*

* környezeti állapot javítása;
* társadalom megújítása, kohézió erősítése;
* gazdasági versenyképesség javítása;
* területi felzárkóztatás;
* területi együttműködések bővítése.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Fő fejlesztési irányok** | | | | | | | | |
| **🡣** |  | **🡣** |  | **🡣** |  | **🡣** |  | **🡣** |
| **Környezeti**  **állapot**  **javítása** |  | **Társadalom megújítása, kohézió erősítése** |  | **Gazdasági**  **versenyképesség javítása** |  | **Területi**  **felzárkóztatás** |  | **Területi együttműködések**  **bővítése** |
|  |  |  |  |  |  |  |  |  |
| **Területi megközelítés**   * nagyvárosok és közvetlen agglomerációjuk fejlesztése * kis-, középvárosokkal rendelkező kistérségek fejlesztése   + kistérségi központok fejlesztése   + kistelepülések lakókörnyezetének, alapszolgáltatásainak fejlesztése | | | | | | | | |

A fő fejlesztési irányoknál javasolt meghatározni a térségi sajátosságokból következő fejlesztési célokat.

A térségi dimenziók a következők lehetnek:

* regionális szintre egységesen értelmezett célok;
* meghatározó nagyvárosokra és közvetlen agglomerációjukra (Győr, Sopron, Szombathely, *Zalaegerszeg, Nagykanizsa*) megfogalmazott fejlesztési sajátosságok;
* A nagyvárosokon kívüli kistérségekre vonatkozó fejlesztési irányok, ezen belül amennyiben lehetséges megkülönböztetve
  + a kistérségi központok és
  + a falvak, ezen belül az aprófalvak egyedi problémáinak kezelését.
    - * Megyei szinten az arányosabb kistérségi struktúra érdekében esetleges új kistérségek létrehozása az aránytalanul nagy megyei jogú városkörzetek rovására;
      * A vidéki térségekben és különösen az aprófalvas területeken élők életesélyeinek javítása, a lakosság csökkenésének, öregedési tendenciájának megállítása;
      * A jelentős természeti értékek megőrzése és a fejlesztésekkor a természetes területek lehetőség szerinti legkisebb igénybevétele, a táji, kulturális értékek megőrzése

Az agglomeráció bővülő lakossága okozta növekvő közlekedési, környezeti terhelés problémáinak kezelése, valamint közszolgáltatási hiányosságokkal való küzdelem;

* Kisvárosi kistérségek:
* A régió funkcionális városhiányos térségeiben a központi településeknek „városi rangra” és a térsége ellátására történő fejlesztésének támogatása, (pl. Pacsa, Őriszentpéter, Zalalövő, Zalakaros) a kb. 2500-3000 lakos fölötti kistérségi központok térségszervező, szolgáltató funkcióinak erősítése;
* Kistérségek központi településeinek vonzó gazdasági környezetének fejlesztése a munkahelyteremtés, vállalkozások indításának ösztönzése érdekében;
* Közszolgáltatások megfelelő minőségű elérhetőségének és jó szervezettségének biztosítása a kistérség egészében;

A megye hosszú távú (2007–2020) koncepcionális céljai:

A településhálózati rendszer korszerűsítése, a megújuló települési és kistérségi rendszer és a települési környezetvédelem, a települési infrastruktúra és a megújuló energiahasznosító referenciaüzemek, létesítmények létrehozása.

Ehhez tartozó célok:

Településhálózati rendszerkorszerűsítés

* településszerkezeti funkció megosztási együttműködések
* kistérségi központfejlesztések
* aprófalvas térségi helyben foglalkoztatás
* településrész rehabilitációk
* települési közműfejlesztés + rekonstrukció
* műemléki rekonstrukciók
* forgalomcsillapítás
* zöldfelület revitalizáció
* közbiztonság javítás
* barnamezős beruházások preferálása
* sport, szabadidő infrastruktúrafejlesztés

Zalalövő, Pacsa és Zalakaros és környező települések önálló, többcélú kistérséggé szervezése, leválasztása a 2 m.j. városközpontú kistérségi területről.

Helyzetelemzés és értékelése:

* A természeti értékek, az adottságok, főbb sajátosságok, társadalmi-gazdasági –infrastrukturális értékek (közlekedés, víz energia), környezeti, és makroszintű folyamatok elemzése.
* A korábbi alapelvek koncepcionális célok, választott fejlesztési prioritások utólagos értékelése, tanulságai, a jelenleg körvonalazható jövőkép-változatok, koncepcionális – reális célok megválasztásához.
* Hazai országos, regionális, megyei, településhálózati fejlesztési irányelvek, Európai Uniós direktívák és támogatási behatárolások középtávú program és projektszintű előirányzatai, Zala megyére értelmezhető aktuális prioritások és peremfeltételek előrebecslése.
* A nemzetgazdaság középtávú gazdasági koncepciója és stratégiai programjának, iparfejlesztési és vidékfejlesztési programjának Zala megyére értelmezett feladatai, azok beépítése, területi súlyozással.
* A foglalkoztatás és munkahelyteremtés megyei programjának összevetése a jelenlegi és középtávú lehetőségekkel. A munkanélküliség csökkentésére vonatkozó sajátos megyei, járási lehetőségek meghatározása, stratégiájuk beépítése.
* A megye turizmus-, termálturizmus- és komplex idegenforgalmi fejlesztési szakági programjainak beépítése és területi optimális szerkezeti – munkamegosztási – javaslata.
* A műszaki infrastrukturális termelő és ellátó rendszerek (szállítmányozás, víz és energetika rendszerek – ezen belül a megújuló energiahasznosító rendszerek) – fejlesztési programjainak beépítése.
* Oktatási intézményfejlesztési, speciális megyei utánpótlást célzó (kiemelten a középfokú ipari, gépgyártási, bányászati technológiai, erdészeti, borászati, vendéglátó-ipari stb.) oktatási programok generálási javaslata.
* Megyei és a határon átnyúló kulturális közösségi koncepciók és programok felélesztésére és bővítésére irányuló szervezet – fejlesztési és egészségügyi programok beépítése.

Térszerkezeti fejlesztési országos, regionális és Közép-Európai rendszerkapcsolatok beillesztési, bővítési, kiterjesztési javaslata, sajátos trendek prognózisa.

Előrejelzések és felkészítés az éghajlatváltozással járó várható hatásokra.

*A területrendezési tervezés célkitűzéseinek meghatározása a Zala megye területét érintő - elfogadott és hatályos - területfejlesztési dokumentumok felhasználásával a területrendezési tervezés számára rendelkezésre álló eszközkészlet ismeretében és figyelembevételével történt.*

*A területrendezési tervezésben, - azon belül is kiemelten a térszerkezet fejlesztése - a terület felhasználás alakítására vonatkozó célkitűzések és összefüggések:*

Turisztikai vonzerők fejlesztése:

Turisztikai fogadóképesség fejlesztése.

Térségi kapcsolatrendszer fejlesztése:

Térségi infrastruktúra és települési környezet fejlesztése rehabilitáció,

Oktatási intézmények (óvoda, ált. iskola) infrastruktúrájának fejlesztése,

A helyi közigazgatás és a civil szervezetek kapacitásépítése,

Helyi foglalkoztatási kezdeményezések támogatása,

Regionális tudásközpontok kialakítása,

Régió specifikus szakmai képzések támogatása,

Települési környezetvédelem (víz, légszennyezés, szennyvíz, hulladék, zajhatás):

Környezetbiztonság (árvíz elleni védelem, kármentesítés, stb.)

Természetvédelem:

Energiagazdálkodás (környezetbarát,- megújuló,- energia, hatékonyság)

Közlekedés:

Környezet kímélő közlekedési infrastruktúra,

Elérhetőség javítása (fő- és gyorsforgalmi utak, repülő terek)

Beruházás ösztönzés:

KKV műszaki háttérfejlesztés.

Infrastruktúra, informatika, a társadalom és a közigazgatás fejlesztése:

Energiagazdálkodás fejlesztése, ösztönzése,

Infrastruktúra fejlesztés

Vidéki térségfejlesztés:

Infrastruktúra fejlesztés

Alapszolgáltatások bővítése,

Falufelújítás, szellemi örökségvédelem

*Zala Megye Területrendezési Tervének egyik legfontosabb célkitűzése a fenti fejlesztési célkitűzések szolgálata a területrendezés, és a szabályozás eszközeivel, a fejlesztési programok megvalósításához pedig a térbeli összehangolás lehetőségének megteremtése.*

Kérem a Tisztelt Közgyűlést a határozati javaslat elfogadására.

**Határozati javaslat**

A Zala Megyei Közgyűlés elfogadja a megyei területfejlesztési koncepció stratégiai elemeiről szóló tájékoztatást Zala Megye Területrendezési Tervének vonatkozásában.

Határidő: azonnal

Felelős: Manninger Jenő, a közgyűlés elnöke